היי ליין

מפת מסילת ההיי ליין
סמל הפארק
ההיי ליין (מאנגלית: High Line, מילולית: הקו העליון) הוא פארק בדרום מערב מנהטן, ניו יורק, באורך כ-2.33 ק"מ, על תשתית מסילת הרכבת העילית (ומכאן שמו) הנטושה, הנמצאת ברובה במקביל לשדרה העשירית ובקרבת נהר ההדסון. הפארק נמצא בין הווסט וילג' מדרום ובין רובע צ'לסי מצפון. הכניסה הדרומית נמצאת ברח' גאנסוורט (Gansevoort), המסתעף מרח' 14 מערב והכניסה הצפונית נמצאת (בשלב הנוכחי) ברח' 30 מערב ופינת השדרה העשירית.

קו הרכבת, שהיה בשימוש במהלך המחצית הראשונה של המאה ה-20, ננטש במהלך השנים בגלל ירידת כמות הנוסעים והסחורה שהועברה בו. בשנת 1999 התאגדה קבוצה של תושבי האזור כדי להפוך את הקו הנטוש לפארק עירוני. בתמיכת העירייה והממשל, כספים רבים הושקעו וחלקו הראשון של הקו נפתח בשנת 2006. חלקו השני של הקו נפתח בשנת 2009, והחלק האחרון, שממנו נשקף האמפייר סטייט בילדינג, נמצא בשלבי פיתוח.

השפעת הפארק על הסביבה וערך הדירות השוכנות סביבו עצומה. מצד אחד ערך הדירות העולה מושך לאזור תושבים רבים, המעוניינים באיכות חיים גבוהה יותר. עם זאת, תושבים רבים של האזור, שלא יכולים לממן את שכר הדירה העולה נאלצו לעזוב את השכונה.

פשע כמעט ואיננו קיים בפארק. עם פתיחת חלקו השני של הפארק, בשנת 2009, דיווח "הניו יורק טיימס" כי מאז פתיחת הפארק לא דווח על אף פשע חמור כמו תקיפה או שוד בפארק. אחת הסיבות לכך היא, לפי טענת מתכנני הפארק, כי בעוד שפארק ריק מהווה מוקד משיכה לפשע, הרי הפארק החשוף לעיני הבניינים שסביבו ותושביו מרחיק פושעים.

ראשי-ערים אחרות בארצות הברית, כמו פילדלפיה, שיקגו וסנט לואיס הושפעו אף הם מן הפארק והשפעתו החיובית ותכנונים לביצוע תוכניות דומות בערים אחרות מתקיימים. למעשה, עלות הריסת מסילות רכבת מסוג זה במרכזי הערים גבוהה יותר מאשר הסבת המסילה לפארק.

==בתרבות==
*הסרט אני אגדה צולם בחלקו בפארק, תחת המסילה ובאזור בכלל.
*בעונה הראשונה של סדרת הטלוויזיה בנות מופיע הפארק.

==גלריה==
<gallery perrow="3">
קובץ:Highline NYC 4546199798 2fb244ec8b.jpg
קובץ:Chelsea Market IMG 9040.JPG
קובץ:Highline NYC 4043997124 cbcac90545.jpg
קובץ:Highline NYC 3705376658 529a375621.jpg|אמפיתיאטרון תצפית על השדרה ה-10 מההייליין - מבט מבחוץ מצפון לדרום.
קובץ:At the Highline.jpg|אמפיתיאטרון התצפית - מבט מבפנים צפונה.
קובץ:High Line Nabisco spur jeh.jpg
קובץ:The Beginning of the High Line.jpg
קובץ:Highline NYC 4546193662 ab7abab8d9.jpg
קובץ:Rainy day 29 St Hiline 2 jeh.jpg
קובץ:High Line 20th Street looking downtown.jpg|הפארק באזור הרחוב ה-20. בקטע זה של הפארק נעשית מחווה לצמחייה הפראית שגדלה על הקו בתקופה בו היה הקו מוזנח
קובץ:Western Electric complex NYC 1936.jpg|הרכבת עוברת על מסילת ההיי ליין בשנת 1936
קובץ:Westbeth Complex-High Line (New York City).jpg|מטה בניין מעבדות בל בין השנים 1898- 1966 הבניין נפתח בשנית ב-1970 לאחר שיפוץ לשימוש קהילת האמנים, הרכבת עברה דרך הקומה השלישית
</gallery>

==ראו גם==
* פארק המסילה בירושלים
* פארק המסילה (תל אביב)

==לקריאה נוספת==
* פול גולדברגר, חזון עירוני: גן פורח במרומי מנהטן, נשיונל ג'יאוגרפיק ישראל, גיליון 155, אפריל 2011, עמ' 106–119.
* כרמל חנני, [http://urbanologia.tau.ac.il/?p=129 עניין של נקודת מבט], באתר [http://urbanologia.tau.ac.il אורבנולוגיה], המעבדה לעיצוב עירוני, 10 בינואר 2013

==קישורים חיצוניים==

* 
* [http://www.timeout.com/newyork/parks/highline תמונות של ההיי ליין] באתר טיים אאוט
* 
* ניסן אלמוג, [https://xnet.ynet.co.il/architecture/articles/0,14710,L-3107383,00.html היי ליין, ניו יורק, סיפור הצלחה], X-net, אפריל 2022 

קטגוריה:ארצות הברית: גנים ופארקים עירוניים
קטגוריה:ניו יורק: פארקים
קטגוריה:מאבקים סביבתיים
קטגוריה:מנהטן: פארקים
קטגוריה:האדסון יארדס